alexandrainst/scandi-wiki huggingface dataset:
Bothrorrhina

Bothrorrhina er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Utseende 
Middelsstore til nokså store, kraftige gullbasser uten metallisk glans. Hannene mangler horn eller har et kort, T-formet fremspring i pannen. På farge er de gjerne brunsvarte med noen hvite flekker.

Utbredelse 
Slekten er utbredt på Madagaskar.

Systematisk oversikt 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini
 Slekten Bothrorrhina Burmeister, 1842
 Bothrorrhina ochreata (Gory & Percheron, 1835)
 Bothrorrhina perrieri Pouillaude, 1914
 Bothrorrhina radama Künckel d'Herculais, 1887
 Bothrorrhina reflexa (Gory & Percheron, 1835)
 Bothrorrhina rolandi Peyrieras & Arnaud, 2000
 Bothrorrhina rufonasuta Fairmaire, 1902
 Bothrorrhina ruteri de Lisle, 1953

Kilder 
 Liste over artene

Eksterne lenker 
 

Gullbasser
Biller formelt beskrevet i 1842
Madagaskars insekter
Brachymitra

Brachymitra er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Utseende 
Middelsstore til nokså store, kraftige gullbasser, metallisk fargede, men litt matte. Hannen har et kort, mot spissen utvidet horn i pannen.

Utbredelse 
Slekten er utbredt i Øst-Afrika (Kenya, Tanzania).

Systematisk oversikt 
Artene blir nå ofte plassert i slekten Compsocephalus.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini
 Slekten Brachymitra Kolbe, 1904
 Brachymitra bayeri Moser, 1917
 Brachymitra rotteveeli Drumont, 1996
 Brachymitra thomasi Kolbe, 1904

Kilder 
 Liste over artene

Eksterne lenker 
 
 Bilder av artene (litt nede på siden)

Gullbasser
Biller formelt beskrevet i 1904
Afrikas insekter
Amnesia: The Dark Descent

Amnesia: The Dark Descent er et skrekkspill laget av Frictional Games. Amnesia ble utgitt til Windows, Linux, og Mac. Amnesia lar hovedpersonen Daniel utforske et mørk slott fullt av monstre og andre hindringer som må unngås, mens man samtidig fullfører gåter. Spillet var en suksess og vant to tildelinger hos the Independent Games Festival.

Gameplay

Amnesia: The Dark Descent 
I likhet med utviklernes eldre spill, Penumbra serien (Penumbra: Overture, Penumbra: Black Plague, Penumbra: Requiem), er Amnesia et spill med fokus på å utforske slottet Brennenburg i en førstepersons perspektiv. Amnesia bruker interaksjon med fysiske objekter til fysikkbaserte gåter, mye som den brukt i Penumbra-serien. Daniel, hovedpersonen, kan ta tak i fysiske objekter som for eksempel en murstein og kaste denne gjennom et vindu. Hvis man tar tak i en dør, kan man flytte musen frem eller tilbake og døren vil da åpnes/lukkes.

Amnesia har fokus på det å snike seg rundt i slottet for å unngå monstrene. Dette er lettest ved å gjemme seg i skyggene, men mørket kan samtidig få Daniel til å miste forstanden sin. Jo lengre han er i mørket, desto mer forstand mister han. Han kan også miste forstanden ved å se eller høre monstrene i nærheten. Hvis man mister for mye av forstanden, begynner Daniel å hallusinere lyder og monstre, og vil tilslutt besvime. Det er tre måter å få tilbake forstanden på: Den ene er ved å stå i lyset. Man kan tenne på stearinlys og fakler med bruk av fyrtøy, eller man kan bruke sin lykt som brenner på olje. Olje og fyrtøy har en begrenset levetid og mengde, så man må bruke dem klokt. En annen måte å få forstanden tilbake på er ved å fullføre gåter eller fortsette i fortellingen. Dette vil gjenopprette forstanden til det normale. Den siste måten å få tilbake forstanden er ved å miste all forstanden og besvime, men dette gjør Daniel helt åpen for å bli angrepet.

Dersom et monster ser Daniel, vil de forfølge ham helt til han er ut av syne. Hvis man blir sett er man nødt til å flykte, siden Amnesia ikke tilbyr noen våpen til Daniel. Man kan barrikadere en dør med steiner og bord og andre møbler, men monsteret er i stand til å bryte ned døren og dytte vekk møbler. Den andre måten å unngå monstre på er ved å gjemme seg for dem. Hvis et monster mister synet av Daniel vil dette da gå vekk og forsvinne.

Amnesia: A Machine for Pigs 

Spillet ble produsert av The Chinese Room, et annet firma enn det originale, og publisert av den originale Frictional Games. A Machine for Pigs ble utgitt den 10. september 2013. Det er ikke en direkte etterfølger av The Dark Descent, og er lagt til en annen tidsperiode, men er fortsatt i det samme spilluniverset. Dette spillet ble dårlig mottatt av fanbasen da det var en kort, lineær opplevelse, med mye mindre frihet i forhold til det originale Amnesia.

Eksterne lenker 
 
 HPL2 Dokumentasjon med verktøy til å utvide spillet
 Omtale av spillet fra Gamer.no 

Videospill fra 2010
Indiespill
Skrekkspill
Linux-spill
Windows-spill
Videospill utviklet i Sverige
Independent Games Festival-vinnere
Ben Spencer

Ben Spencer (født 28. mars 1995 i Albuquerque, New Mexico) er en amerikansk fotballspiller. Han er angrepsspiller, og spiller for Toronto FC II. Han spilte for Molde FK fra 2013 til 2016.

Ungdomstiden 
Med oppvekst i New Mexico dro han til Utah og Real Salt Lake for å trene og spille på deres Grande Sports Academy før sesongen 2010/11. Han dro videre til Chivas USA og deres akademi sesongen etter. I desember 2012 ble han hentet av Molde FK.

Profesjonell fotball 
Etter å ha vært i Moldes stall som ungdomsspiller fikk han rett etter sin 18-årsdag sin første profesjonelle kontrakt. Han debuterte i Tippeligaen den 1. september 2013 i kampen mot Vålerenga som Molde vant 4-0.

Referanser

Eksterne lenker 
 
 Moldefk.no - spillere

Fotballspillere fra USA
Fotballspillere for Molde FK
Fotballspillere for Toronto FC
Utenlandske fotballspillere i Norge
Personer fra USA
Fødsler i 1995
International Tina Turner Fanclub

International Tina Turner Fanclub (også kjent som ITTF) er den internasjonale fanklubben til artisten Tina Turner. Fanklubben ledes i dag av Elle Denneman. Fanklubben har som mål å informere medlemmene om aktiviteten til Tina gjennom nyhetsbrev, hjemmesiden og sosiale medier.

Eksterne lenker

 

Fanklubber
Elverhøy skole (Stokke)

Elverhøy skole er en tidligere barneskole i tidligere Stokke kommune.  Skolen ble bygget i 1896 og overtok da etter Fossnes skole. I 1982 ble det bygget ny skole, og den ble nedlagt i 1997.

Referanser

Skoler i Stokke
Barneskoler i Vestfold og Telemark
Tidligere skoler i Vestfold
Utdanningsinstitusjoner etablert i 1896
Utdanningsinstitusjoner nedlagt i 1997
Liste over sesonger av NM i fotball for menn

Liste over sesonger av NM i fotball for menn er en år-for-år-oversikt over cupsesongene i NM i fotball for menn siden det første mesterskapet i 1902.

Liste over cupen, år for år

Antall mesterskap siden 1963 
11 NM
 Rosenborg 1964, 1971, 1988, 1990, 1992, 1995, 1999, 2003, 2015, 2016, 2018
6 NM
 Lillestrøm 1977, 1978, 1981, 1985, 2007, 2017
5 NM
 Strømsgodset 1969, 1970, 1973, 1991, 2010
 Molde 1994, 2005, 2013, 2014, 2021-22

4 NM
 Brann 1972, 1976, 1982, 2004
 Vålerenga 1980, 1997, 2002, 2008
 Viking 1979, 1989, 2001, 2019

3 NM
 Fredrikstad 1966, 1984, 2006
 Skeid 1963, 1965, 1974

2 NM
 Bodø/Glimt 1975, 1993
 Lyn 1967, 1968
 Tromsø 1986, 1996
 Aalesund 2009, 2011

1 NM
 Bryne 1987
 Hødd 2012
 Moss 1983
 Odd Grenland 2000
 Stabæk 1998

Antall mesterskap siden 1902 
Årstall fra og med 1963, som var det første året lag fra hele landet fikk delta, er markert med fet skrift.

12 NM
 Odd: 1903, 1904, 1905, 1906, 1913, 1915, 1919, 1922, 1924, 1926, 1931, 2000
 Rosenborg: 1960, 1964, 1971, 1988, 1990, 1992, 1995, 1999, 2003, 2015, 2016, 2018

11 NM
 Fredrikstad: 1932, 1935, 1936, 1938, 1940, 1950, 1957, 1961, 1966, 1984, 2006

8 NM
 Lyn: 1908, 1909, 1910, 1911, 1945, 1946, 1967, 1968
 Skeid: 1947, 1954, 1955, 1956, 1958, 1963, 1965, 1974

6 NM
 Brann: 1923, 1925, 1972, 1976, 1982, 2004
 Lillestrøm: 1977, 1978, 1981, 1985, 2007, 2017
 Sarpsborg: 1917, 1929, 1939, 1948, 1949, 1951
 Viking: 1953, 1959, 1979, 1989, 2001, 2019

5 NM
 Strømsgodset: 1969, 1970, 1973, 1991, 2010
 Molde: 1994, 2005, 2013, 2014, 2021-22

4 NM
 Vålerenga: 1980, 1997, 2002, 2008
 Ørn: 1920, 1927, 1928, 1930

3 NM
 Frigg: 1914, 1916, 1921
 Mjøndalen: 1933, 1934, 1937

2 NM
 Bodø/Glimt: 1975, 1993
 Mercantile: 1907, 1912
 Tromsø: 1986, 1996
 Aalesund: 2009, 2011

1 NM
 Bryne: 1987
 Gjøvik-Lyn: 1962
 Grane: 1902
 Hødd: 2012
 Kvik: 1918
 Moss: 1983
 Sparta: 1952
 Stabæk: 1998

Flest finalemøter

Se også 
Superfinalen
Nord-Norgesmesterskap i fotball
Arbeidermesterskapet i fotball

Kilder og litteratur 
www.rsssf.no/
Dagbladet.no
www.sportforalle.no
www.dintippeside.com

 Per Jorsett og  Arne Scheie. Cupen : NM i fotball : 1902-1999. Stenersen forlag, 1999. ISBN 82-7201-275-8. (ebok fra bokhylla.no)

Referanser

Eksterne lenker
 

 
NM i fotball
Etableringer i 1902
Heidi Solheim

Heidi Solheim (født 28. april 1982) er en norsk sangerinne/låtskriver. Hun er oppvokst i Øverbygd, Troms og er bosatt i Lillesand hvor hun jobber som artist på fulltid. Hun er utdannet bachelor i rytmisk vokal ved Musikkonservatoriet i Tromsø, med fordypning innenfor musikkartistutvikling. 

Solheim er låtskriver og vokalist i bluesrockbandet Pristine. Pristine kom ut med sitt første album, Detoxing i august 2011. Også Aftenposten ga albumet terningkast fem. Senere har bandet gitt ut No Regret i 2013 og Reboot i 2016.

20. februar 2012 kom Solheim ut med sin solodebut, albumet Found. Albumet ble utgitt av det Tromsøbaserte plateselskapet Finito Bacalao Records, og distribuert av Musikkoperatørene. Også denne platen ble godt mottatt av norsk presse, Hamar Arbeiderblad, Fædrelandsvennen og Østlendingen gav terningkast 5. Østlendingen skrev blant annet «..en soleklar Spellmannskandidat» etter å ha hørt albumet. Hun har gitt ut flere barneplater, og ble nominert til Spellemannprisen 2021 i klassen barnemusikk for albumet En meter fra.

Solheim deltok på den første utgaven av TV-programmet Idol i 2003, og stilte opp for Jørn Hoel under Det store korslaget i 2009. Hun deltok også under 2013-utgaven av The Voice – Norges beste stemme.

Diskografi

Soloalbum 
 Found (2012)
 Dinosaus (2014)
 Dinosaus & Lortefall (2016)
 The Note (2018)
 En meter fra (2021)

Pristine-album 
 Make Way (2008)
 Detoxing (2011)
 No Regret (2013)
 Reboot (2016)

Bidrag på andre album 
 Let Love Surround You (Jardar Johansen, 2005)
 Nattmårra (KM Myrland, 2007)
 Sommer hele året 96-04 (Folk & Røvere, 2004)
 Julenatt i Blåfjell (Anita Skorgan, 2009)
 Sjelespor (KM Myrland, 2010)
 Undertaker (Urban Bluesband, 2010)
 Stars, Guitars & Motorcars (Badger, 2013)

Referanser

Eksterne lenker 
 
 
  Folkebladet intervju 28. september 2013
  Dagbladet anmelder Found
  Østlendingen anmelder Found
  Utropia anmeldelse av Found
  Oppland Arbeiderblad anmelder Found
  Finnmarken intervjuer Heidi før The Voice 2013

Norske låtskrivere
Norske sangere
Norske bluesmusikere
Rørkoll skole

Rørkoll skole er en tidligere skole i Stokke kommune. Skolen ble bygget i 1879 og ble nedlagt i 1955 da Bokemoa skole sto ferdig. Rørkoll velforening tok over bygningen etter nedleggelsen.

Referanser

Skoler i Stokke
Barneskoler i Vestfold og Telemark
Tidligere skoler i Vestfold
Utdanningsinstitusjoner etablert i 1879
Utdanningsinstitusjoner nedlagt i 1955
Løke skole

Løke skole er en tidligere barneskole i Stokke kommune. Den første skolen ble bygget i 1922 og overtok da etter Skjelbred og Toverød skoler. I 1975 ble det bygget ny skole, og den ble nedlagt i 1997. Den gamle skolen er i dag bolighus.

Skolen hadde fra 1960-tallet og fram til 1995 eget bibliotek, som var en filial av Stokke bibliotek.

Referanser

Eksterne lenker
 Gamle Løke skole på Google StreetView

Skoler i Stokke
Barneskoler i Vestfold og Telemark
Tidligere skoler i Vestfold
Utdanningsinstitusjoner etablert i 1922
Utdanningsinstitusjoner nedlagt i 1997
Liste over norske deltakere i Giro d’Italia

Dette er en liste over norske deltakere i Giro d’Italia. Knut Knudsen har flest deltakelser (8) og etappeseire (6). Beste sammenlagtresultater står Dag Erik Pedersen for med sin tiendeplass i 1984 og Tobias Foss med sin niendeplass i 2021.

Norske deltakere 

*Hushovd ble nummer to etter Alessandro Petacchi som senere ble tatt for doping.

Norske deltakere år for år

Referanser

Kilder 
http://bikeraceinfo.com/giro/giroindx.html
Nordmenn i Giro d'Italia, TV2 Sporten, 27. april 2011

Deltagere i Giro d'Italia
XXL

XXL ASA () er en norsk børsnotert sportsutstyrskjede som ble etablert i 2000. Kjeden har 37 varehus i Norge, 29 varehus i Sverige, 17 varehus i Finland og 7 varehus i Østerrike, i tillegg til nettsalg i Danmark. Det er totalt 90 varehus per desember 2020.

Historikk

Norge 
XXL ble etablert av Øivind Tidemandsen i 2000, og åpnet sin første butikk i Oslo sentrum ett år senere. Innen 2007 hadde XXL med sine åtte butikker oppnådd en markedsandel i Norge på 8 %. I 2010 solgte de majoriteten til investeringsselskapet EQT Partners, og Tore og Øyvind Tidemandsen tjente ca. 750 millioner kroner på salget. På det tidspunktet hadde kjeden 14 butikker og en nettbutikk i Norge.

I 2012 hadde XXL 18 butikker i Norge, og oppnådd 20 % markedsandel. Året etter hadde XXL blitt markedsleder i Norge med sine 22 butikker som utgjorde 23,7 % av markedet. I 2018 hadde XXL en markedsandel på 33 % med G-Sport/G-MAX/Intersport på andreplass med 29 %.

3. oktober 2014 ble XXL notert på Oslo Børs til en introduksjonskurs på 58 kroner, som betød at selskapet ble priset til rundt åtte milliarder kroner.

I august 2019 bekreftet Tiedemansen at kjeden hadde begått «prisjuks». Ansatte skal ha kjøpt varer til «førpris» og deretter slått dem i retur for å kunne annonsere med nedsatt pris. En ekstern granskning utført av advokatfirmaet DLA Piper på oppdrag for XXL fant åtte tilfeller av slike fiktive kjøp over en periode på ti år. 16. januar 2020 ble det kjent at Forbrukertilsynet hadde anmeldt XXL for brudd på markedsføringsloven i forbindelse med prisjukset.

Internasjonalt 
XXL ble lansert internasjonalt i 2010, da de åpnet tre butikker i Sverige. Innen 2013 hadde XXL 13 svenske butikker og oppnådd en markedsandel på 7 %.

I 2014 entret XXL det finlandske markedet med én butikk i Vanda. Kjeden er også representert i Danmark med nettbutikk.

I 2017 åpnet XXL sin første butikk i det Østerrikske markedet, den ble lokalisert på Shopping City Süd-kjøpesenteret i Wien.

Nåværende ledelse og styre 
CEO, Pål Wibe

CFO, Stein Alexander Eriksen

Styreleder, Hugo Maurstad

Tidligere ledelse og styre 
Da EQT Partners kjøpte majoriteten av selskapet i 2010, fortatte Øivind Tidemansen som styreleder, og i tillegg ble følgende personer styremedlemmer og varamedlemmer:

Styremedlem: Christian Otto Sinding, Anders Misund, Tore Thorstensen, Tommy Kurt Georg Nilsson og Ronny Blomseth

Varamedlem: John Albert Gustafsson, Herman Kristiansen Johre og Lars Erikssen

I 2019 gikk Øivind Tidemansen av som styreleder og nåværende styreleder Hugo Maurstad tok over.

Referanser

Eksterne lenker 
 
  XXL ASA

Norske sportsforhandlere
Selskaper notert på Oslo Børs
Selskaper etablert i 2000
David Bell

David Bell (født 11. mars 1955 i Melbourne), australsk landhockeyspiller som deltok i de olympiske leker 1976 i Montréal og 1984 i Los Angeles. 
      
Bell vant en olympisk sølvmedalje i landhockey under Sommer-OL 1976 i Montréal. Han var med på det australsk laget som kom på andreplass i landhockeyturneringen bak New Zealand. Australia vant semifinalen med 2-1 mot Pakistan men tapte finalen mot New Zealand med 0-1. Bell spilte åtte kamper og scoret tre mål i OL-turneringen.

OL-medaljer 
 1976  Montréal -  Sølv i landhockey  Australia

Referanser

Eksterne lenker 
 

Australske landhockeyspillere
Deltakere for Australia under Sommer-OL 1976
Landhockeyspillere under Sommer-OL 1976
Medaljevinnere under Sommer-OL 1976
Deltakere for Australia under Sommer-OL 1984
Landhockeyspillere under Sommer-OL 1984
Personer fra Melbourne
Olympiske medaljevinnere i landhockey
Filosofiåret 1815

Filosofiåret 1815 er en oversikt over hendelser, utgivelser og personer med tilknytning til filosofi i 1815.

Hendelser

Publiseringer

Fødsler 
1. januar - Charles Renouvier, fransk filosof (død 1903)
15. februar - Gustav Biedermann, tsjekkisk filosofisk forfatter (død 1890)
4. august - Giovanni Battista Tuveri, italiensk filosof, forfatter og politiker (død 1887)
4. oktober - Franz Jakob Clemens, tysk filosof (død 1862)
2. november - George Boole, engelsk matematiker og filosof (død 1864)
12. november – Elizabeth Cady Stanton, reformator og leder for suffragettbevegelse fra USA (død 1902)

Dødsfall 
26. februar - Charles de Villers, fransk offiser og filosof (49, født 1765) 
1. april - Tommaso Valperga Caluso, italiensk filosof, astronom og fysiker (født 1737)
25. april - Bak Je-ga, koreansk politiker og neokonfuciansk filosof (64, født 1750)
6. mai - Bernhard Stöger, tysk katolsk teolog, filosof og pedagog (58 ,født 1757)
4. juli - Eberhard August Wilhelm von Zimmermann, tysk geograf, naturhistoriker og filosof (født 1743)
21. august - August Friedrich Bök, 75,	tysk høyskolelærer og professor i filosofi
30. august - Justus Christian Hennings, 84, tysk moralfilosof
2. november - Gottlieb Christoph Harleß, 77, tysk klassisk filolog, filosof og litteraturhistoriker

Referanser
M7 Priest

M7 Priest var et amerikansk selvdrevet artilleri som første gang ble produsert i april 1942. Det ble første gang brukt i strid av den britiske hæren under det andre slaget om El Alamein i Nord-Afrika i oktober 1942. M7 Priest forble USAs standard selvdrevne artilleri helt til andre verdenskrigs slutt, mens britene erstattet etterhvert sine og bygde dem om for annet bruk - for eksempel «Kangaroo» pansret personellkjøretøy brukt av kanadiske avdelinger. Også etter andre verdenskrig var vognene i bruk, blant annet i Korea-krigen fra 1950 til 1953. Også det nyopprettede tyske forsvaret (Bundeswehr) tok i 1956 i bruk M7 Priest.

M7 Priest var bygd på et M3 Grant/Lee-understell, og etterhvert som M3 gikk ut av produksjon på M4 Sherman-understell. Motoren var en bensindrevet luftavkjølt ni-sylidret radialmotor fra flymotorprodusenten Continental Motors. På vei var toppfarten 42 km/t, mens i terreng var den 26 km/t. Vognen hadde lagringsplass til 69 granater i separate lagringshylser inni overbygningen. Opprinnelig var maksimal elevasjon på kanonen 35 grader. Vognene som ble sendt til Korea på 1950-tallet ble modifisert slik at maksimal elevasjon var 65 grader. Navnet «Priest» (prest) fikk den på grunn av at mitraljøse-tårnet kunne minne om en prekestol.

Totalt ble det produsert 4 267 M7 Priest, alle varianter iberegnet. Av disse ble 3 314 bygd ved Alcos Schenectady Works i USA. Vognene ble også bygd av Pressed Steel Car Company i USA.

Varianter

M7 
De første vognene var bygd på M3 Lee/Grant understell, og kanonen hadde maksimum elevasjon på 35 grader for å gi vognene en lav profil. Etter kort tids produksjon ble antall lagringshylser for granater i overbygningen økt fra 24 til 69. Dette ble oppnådd ved å ta i bruk sideveggene og rommet under dørkplatene til lagringsplass. Noen M7-vogner i britisk tjeneste hadde installert radio, noe som tok opp 22 granatlagringsplasser. Ganske tidlig begynte understell fra M4 Sherman å bli brukt som basis for M7,

M7B1 
M7B1-varianten var fullt og helt basert på understellet til M4 Sherman. Fra september 1943 var dette standard-varianten.

M7B2 
Under Korea-krigen måtte vognene settes inn i kupert terreng. Den begrensede elevasjonen på kanonen ble et problem, og M7B2 er en modifikasjon som tillater elevasjon på opptil 65 grader. I tillegg ble mitraljøsetårnet hevet for å fortsatt kunne gi mitraljøsen 360 graders skuddfelt.

Kangaroo 

Etter den allierte landgangen i Normandie i 1944 fikk en del av de kanadiske M7-vognene fjernet kanonen for å kunne brukes som et provisorisk pansret personellkjøretøy. Disse modifikasjonene ble foretatt i felt, og vognene ble kalt Kangaroo. Også amerikanske marinestyrker gjorde tilsvarende modifikasjoner under kampene på Okinawa i 1945. Denne M7-varianten ble kalt Defrocked Priest som på norsk betyr laisert prest (en prest som er fratatt sin geistlige status).

Referanser

Kilder 
 Alexander Lüdecke: Våpnene som avgjorde andre verdenskrig (side 136). Spektrum forlag 2008. ISBN 9788278227077
 Military Factory: M7 (Priest) Self-Propelled Gun Besøkt 15. januar 2014

Eksterne lenker 
 

Selvdrevet artilleri
Artilleri fra andre verdenskrig
Filosofiåret 1877

Filosofiåret 1877 er en oversikt over hendelser, utgivelser og personer med tilknytning til filosofi i 1877.

Hendelser

Publiseringer

Fødsler 

10. januar - Robinson Jeffers, lyriker, dramatiker og naturfilosof fra USA (død 1962)
28. januar - Semjon Ljudvigovitj Frank, russisk filosof og psykolog (død 1950)
11. mars - Maurice Halbwachs, fransk filosof og sosiolog (død 1945)
17. mars - Otto Gross, østerriksk nevrolog, psykologi og filosof (død 1919)
23. mai - Albert Skolem, norsk matematiker, logiker og filosof (død 1963)
8. juni - Johannes Daubert, tysk filosof (død 1947)
22. juni - Julian Huxley, engelsk biolog, filosof og forfatter (død 1975)
6. juli - Pantaleo Carabellese, italiensk filosof (død 1948)
20. august - Rodolfo Mondolfo, italiensk filosof (død 1976)
22. august – Ananda Coomaraswamy, filosof fra Sri Lanka (død 1947)
3. oktober - Rudolf Hermann, tysk teolog og religionsfilosof (død 1962)
9. november - Muhammad Iqbal, indisk lyriker og filosof (død 1938)
19. november - Alfred Baeumler, tysk filosof og pedagog (død 1968)
30. desember - C. D. Broad, engelsk filosof (død 1971)

Dødsfall 
31. mars - Antoine Augustin Cournot, fransk filosof, matematiker og økonom (født 1801)
18. november - Gustav Theodor Fechner, tysk fysiker og filosof (død 1801)
8. desember - Giovanni Battista Tuveri, italiensk filosof, forfatter og politiker (født 1815)

Referanser
Vaktberg skole

Vaktberg skole var en skole i Stokke kommune. Skolen ble bygget i 1861 og ble nedlagt i 1955 da Bokemoa skole sto ferdig. Skolebygningen brant ned på 1980-tallet.

Referanser

Skoler i Stokke
Barneskoler i Vestfold og Telemark
Tidligere skoler i Vestfold
Utdanningsinstitusjoner etablert i 1861
Utdanningsinstitusjoner nedlagt i 1955
Fossnes skole

Fossnes skole er en tidligere skole i Stokke kommune.  Skolen ble bygget i 1864. Skolen ble nedlagt i 1907 da Elverhøy skole åpnet.

Referanser

Skoler i Stokke
Barneskoler i Vestfold og Telemark
Tidligere skoler i Vestfold
Utdanningsinstitusjoner etablert i 1864
Utdanningsinstitusjoner nedlagt i 1907
Gile skole

Gile skole (også skrevet Gihle og Gilje) var en skole i Stokke kommune.  Skolen ble bygget i 1863, og ble nedlagt i 1922 da Melsom skole åpnet.

Referanser

Skoler i Stokke
Barneskoler i Vestfold og Telemark
Tidligere skoler i Vestfold
Utdanningsinstitusjoner etablert i 1863
Utdanningsinstitusjoner nedlagt i 1922
Hauan skole

Hauan skole (også skrevet Haugan) var en skole i Stokke kommune.  Skolen ble bygget i 1863. Den ble nedlagt i 1939 og elevene ble flyttet over til Feen skole.

Referanser

Skoler i Stokke
Barneskoler i Vestfold og Telemark
Tidligere skoler i Vestfold
Utdanningsinstitusjoner etablert i 1863
Utdanningsinstitusjoner nedlagt i 1939
Melsomvik skole

Melsomvik skole var en skole i Melsomvik i Stokke kommune. Skolen ble bygget i 1863, og ble nedlagt i 1922 da Melsom skole åpnet.

Referanser

Skoler i Stokke
Barneskoler i Vestfold og Telemark
Tidligere skoler i Vestfold
Utdanningsinstitusjoner etablert i 1863
Utdanningsinstitusjoner nedlagt i 1922
Skjelbred skole

Skjelbred skole (også skrevet Skilbred) var en skole i Stokke kommune. Skolen ble bygget i 1879, og ble nedlagt i 1922 da Løke skole åpnet.

Referanser

Skoler i Stokke
Barneskoler i Vestfold og Telemark
Tidligere skoler i Vestfold
Utdanningsinstitusjoner etablert i 1879
Utdanningsinstitusjoner nedlagt i 1922
Toverød skole

Toverød skole var en skole i Stokke kommune. Skolen ble bygget i 1885, og ble nedlagt i 1922 da Løke skole åpnet.

Referanser

Skoler i Stokke
Barneskoler i Vestfold og Telemark
Tidligere skoler i Vestfold
Utdanningsinstitusjoner etablert i 1885
Utdanningsinstitusjoner nedlagt i 1922